एक अशोक ही नहीं हर व्यक्ति दो स्तर पर जीवन जीता है। एक स्तर है अंतरंग, सहचरी और संतान की ऊष्मा और पारस्परिक विश्वास जीवन को अर्थ देते हैं। वहीं दूसरा स्तर बहिरंग, हारे हुए लोगों से जयजयकार सुनने की ललक और जो अंततः निरर्थक सिद्घ होती है। सम्राट अशोक की जीवन यात्रा को बखूबी मंच पर जीवंत किया मध्यप्रदेश नाट्य विद्यालय के युवा कलाकारों ने। अवसर था तरंग ऑडिटोरियम में चल रहे मप्र नाट्य विद्यालय के 7वें सत्र समाप्ति नाट्य समारोह के चौथे दिन का। जहां नाटक सम्राट अशोक का मंचन किया गया। नाटक की विशेषता थी कि संवादों का उपयोग न के बराबर था आंगिक अभिनय को महत्व दिया गया। संगीत के साथ मनोभावों को बखूबी दिखाया गया। जिसने दर्शकों को बांधे रखा।